open-index/open-wikipedia-markdown huggingface dataset:
Go Girl Crazy!

**Go Girl Crazy!** on yhdysvaltalaisen The Dictators -yhtyeen esikoisalbumi. Se on julkaistu vuonna 1975 CBS-yhtiön alamerkillä Epic. Omien kappaleiden lisäksi albumilla on versio Sonny and Cher -duon ykköshitistä ”I Got You Babe” sekä ”California Sun”, jonka versioi myöhemmin Ramones albumillaan *[[Leave Home]]*. The Dictatorsin musiikillinen linja herätti hämmennystä koska se oli ”jonkinlainen parodiarockin ja uuden jyrinän risteymä”. Niinpä Epic Records sanoi sopimuksensa irti pari viikkoa albumin ilmestymisen jälkeen.

Levyn tuottivat Murray Krugman ja Sandy Pearlman, joiden aikaisempia yhteistyökumppaneita olivat olleet Blue Öyster Cult ja Pavlov’s Dog.

*Go Girl Crazy!* on äänitetty New Yorkissa CBS:n studiossa ja miksattu New Yorkissa The Record Plant -studiossa sekä St. Louisissa Kiel Auditoriumissa. Äänittäjä oli Tim Geelan apunaan Lou Waxman. Miksauksen on tehnyt Ed Sprigg. Nauhoitukseen on osallistunut myös Howie Lindeman.

Levykannen valokuvan on ottanut David Gahr. Graafisesta suunnittelusta ovat vastanneet Johnny Montana ja Gringo Huerta.

Albumi valittiin vuonna 2005 hakuteokseen *[[1001 albumia jotka jokaisen on kuultava edes kerran eläessään]]*.

## Kappaleet

; A-puoli

# 
# 
# 
# 

; A-puoli

#
# 
# 
# 
# 

Kappaleiden julkaisija on Sure Enough Tunes paitsi kappaleen 2 osalta Carlin Mus. Corp. ja 6 osalta Planetary-Nom (London) Ltd. / Robert Mellin Ltd.

## Kokoonpano

* Handsome Dick Manitoba – laulu
* Adny Shernoff – basso, laulu
* Ross "The Boss" FUNichello – soolokitara, laulu
* Top Ten – rytmikitara (Pacemaker Guitar)
* Stu Boy King – lyömäsoittimet

LP-levyn takakannessa on kuvat yhtyeen neljästä jäsenestä kommentteineen. Esimerkiksi Funichellon luonnehdinta itsestään on: *Minulle määrä on laatua*. Valokuvat on ottanut Roni Hoffman. 

Kosketinsoittimia kappaleissa ”Teengenerate” ja ”Cars and Girls” soittaa Alan Glover.

Lisäksi nyrkkeilyn WWE-mestari Stan ”Corky” Stasiak kertoo sydämeen kohdistuvilla iskuilla tekemistään ”teloituksista”.

## Lähteet

* The Dictators LP *Go Girl Crazy!* (Epic EPC 80767) 1975

### Viitteet
Dukan-dieetti

**Dukan-dieetti**, tai **Dukanin dieetti**, on etenkin Ranskassa tunnettu, proteiinipitoinen ruokavalio. Dieetin suunnitteli Pierre Dukan, ranskalainen lääkäri ja ravintofysiologi.

## Historia

Kun Pierre Dukan oli yleislääkärinä Pariisissa vuonna 1975, hän kohtasi liikalihavuuden ongelman. Siihen aikaan liikalihavuuden hoitona käytettiin pieniä ruoka-annoksia ja vähäkalorista ruokaa.
Dukan mietti vaihtoehtoista tapaa, jolla voitaisiin estää laihtuneiden potilaiden uusi painonnousu.
Hän kehitteli uuden nelivaiheisen lähestymistavan, joka piti sisällään pysyvän muutoksen painonpudotuksessa. Kahdenkymmenen tutkimusvuoden jälkeen Pierre Dukan julkaisi löydöksensä vuonna 2000 kirjassaan *Je ne sais pas maigrir (En tiedä kuinka laihtua)*, josta tuli menestysteos.

Dukanin dieetistä tuli menestys sen jälkeen, kun Carole Middleton kertoi tyttärensä Catherinen laihduttaneen sen avulla kaksi kokoa ennen häitään Prinssi Williamin kanssa.

## Ohjelma

Dukanin dieetti on neliportainen ohjelma, jossa kahdessa ensimmäisessä vaiheessa pudotetaan ylimääräinen paino, ja kahdessa seuraavassa vaiheessa keskitytään tavoitepainon säilymiseen.

*1-vaiheessa*, niin sanotussa hyökkäysvaiheessa, syödään pelkkiä proteiinipitoisia ruokia.  Dukanilla on niistä tarkka soveltuvien ruoka-aineiden luettelo. 

Painonpudotus tapahtuu *2-vaiheessa*, jossa jatketaan proteiinipitoisten ruokien syömistä, ja lisätään ruokavalioon 28 erilaista kasvista. Proteiinipäiviä kuitenkin vuorotellaan proteiini-kasvispäivien kanssa. Päivittäin suositellaan liikunnaksi vähintään 30 minuuttia kävelyä.

*3-vaiheessa* eli tasauksessa keho opetetaan sopeutumaan uuteen vaiheeseen. Tässä vaiheessa voidaan ruokavalioon lisätä hedelmiä, leipää ja juustoja. Hiilihydraattipitoinen ruoka sallitaan 1-2 kertaa viikossa. Lisäksi laihduttaja saa palkita itsensä kerran tai kahdesti viikossa juhla-aterialla, jossa myös jälkiruoka tai lasillinen viiniä on sallittu. Liikuntasuositus on edelleen 30 minuuttia kävelyä päivässä.

*4-vaihe* eli ylläpitovaihe kestää loppuelämän. Viikossa on yksi proteiinipäivä, joka Dukanin mukaan varmistaa, että syödyt hiilihydraatit eivät enää kerry vyötärölle.

## Lähteet
* Pierre Dukanin viralliset sivut
* Pierre Dukan: *The Dukan Diet*

### Viitteet

## Aiheesta muualla
*
Von Schoultz

**von Schoultz** on suomalainen aatelissuku, joka muutti Liettuasta Ruotsiin 1700-luvun alussa.  Majuri ja Svartholman linnoituksen komendantti Carl Gustav von Schoultz naturalisoitiin Suomen aateliin 4. elokuuta 1840 ja introdusoitiin samana vuonna numerolla 206.

## Suvun tunnettuja jäseniä

* Arne von Schoultz (1874–1957), suomalainen kirjailija, Karl Fredrik Sebastian von Schoultzin poika
* Barbara von Schoultz (s. 1936), suomalainen runoilija
* Carl von Schoultz (1869–1940), suomalainen upseeri ja virka- ja valtiopäivämies, Karl Lorenz Adalbert von Schoultzin poika
* Carl Gustav von Schoultz (1776–1841), suomalainen majuri ja Svartholman linnoituksen komendantti
* Constantin Nils Lorenz von Schoultz (1805–1887), suomalainen kenraalimajuri, Carl Gustav von Schoultzin poika
* Constantin Runo Georg von Schoultz (1866–1907), suomalainen insinööri ja valtiopäivämies, Karl Fredrik Sebastian von Schoultzin poika
* Edvard Fredrik Konstantin von Schoultz (1841–1912), suomalainen kenraaliluutnantti
* Fredrick von Schoultz (s. 1968), Porvoon apulaiskaupunginjohtaja
* Gustaf Karl Kullervo von Schoultz (1866–1934), suomalainen maanmittari ja valtiopäivämies
* Gustav von Schoultz (1871–1946), suomalainen kontra-amiraali, Constantin Nils Lorenz von Schoultzin pojanpoika
* Hermann von Schoultz (1827–1881), suomalainen kontra-amiraali
* Johanna von Schoultz (1813–1863), ruotsalais-suomalainen oopperalaulaja
* Karl von Schoultz (1922–2013), suomalainen kirjailija ja suomentaja
* Karl Fredrik Sebastian von Schoultz (1834–1892), suomalainen upseeri, insinööri ja valtiopäivämies, Constantin Nils Lorenz von Schoultzin poika 
* Karl Lorenz Adalbert von Schoultz (1836–1896), suomalainen kenraalimajuri, Edvard Fredrik Konstantin von Schoultzin veli
* Margit von Schoultz-Frankenhaeuser (1898–1990), suomalainen runoilija
* Nils Gustaf von Schoultz (1807–1838), suomalais-ruotsalainen upseeri, kemisti ja seikkailija
* Oskar von Schoultz (1872–1947), suomalainen yliopiston lehtori, kielenkääntäjä ja valtiopäivämies, Karl Lorenz Adalbert von Schoultzin poika
* Solveig von Schoultz (1907–1996), suomalainen kirjailija
* Åsa von Schoultz (s. 1973), suomalainen valtio-opin professori

## Lähteet
Koivusuon luonnonpuisto

**Koivusuon luonnonpuisto** on luonnonpuisto Ilomantsin kunnassa Pohjois-Karjalan maakunnan itäosassa. Luonnonpuisto sijaitsee Koitajoen vesistöalueella. Puiston pinta-ala on 29,4&nbsp;km² ja se on perustettu vuonna 1982.

Koivusuon luonnonpuisto on perustettu suojelemaan itäsuomalaista suo- ja metsäluontoa. Koivusuo ei kuulu kokonaan luonnonpuistoon, vaan suon toinen puoli on turvetuotantoaluetta. Luonnonpuistossa on sallittu liikkuminen vain merkityillä reiteillä. Tapion taival -retkeilypolku kulkee osittain luonnonpuiston alueella. Ilomantsin kunnan vakinaiset asukkaat saavat liikkua alueella merkittyjen reittien ulkopuolella sienestääkseen tai marjastaakseen.

## Lähteet
Pilkkusilli

**Pilkkusilli** (*Alosa alosa*) on yksi suurimmista sillikaloista. Se kuuluu lähisukulaisensa täpläsillin tavoin jokisilleihin.

Pilkkusilliä tavataan Välimeressä ja Altantin Euroopan puoleisella rannikolla. Se viettää suurimman osan ajastaan meressä mutta hakeutuu jokiin kutemaan. Itämeressä se on satunnaisvieras, joka on tavattu Suomessakin.

Suurin suomesta pyydetty pilkkusilli painoi 1,515&nbsp;kg. Ennätys on vuodelta 2002 Nauvosta.

## Lähteet
Aldea (1928)

**Aldea** oli Chilen laivaston Serrano-luokan hävittäjä toisessa maailmansodassa.

## Valmistus

Alus tilattiin 1927 John I. Thornycroft and Companyltä Woolstonista, missä köli laskettiin 8. maaliskuuta 1928. Alus laskettiin vesille 28. marraskuuta kumminaan kontra-amiraali José Toribio Merino Saavedran puoliso Berta Castro de Merino ja valmistui 26. heinäkuuta 1929.

## Palvelus
*Aldea* lähti 9. elokuuta Chileen ensimmäisenä päällikkönään Silvestre Calderón. Alus purjehti Gran Canarian Las Palmasin, Teneriffan Santa Cruzin, Kap Verden São Vicenten, Pernambucon, Montevideon, Punta Arenasin ja Grapplerin kautta Talcahuanoon, jonne se saapui 28. syyskuuta. Alus jatkoi varustamisen jälkeen Valparaísoon, mihin se saapui 4. lokakuuta.

Alus poistettiin palveluksesta 21. kesäkuuta 1957 ja alusluettelosta 12. helmikuuta 1958. Se on romutettu.

## Lähteet
*
*

### Viitteet
Paul Voigt

**Paul Voigt** (1867 Schmiedenber, Saksa – 1943 Helsinki) oli saksalainen viulisti, joka muutti Suomeen 1800-luvun lopulla nykyisen Helsingin kaupunginorkesterin viulistiksi.

Voigt tuli Suomeen viimeistään 1893 ja soitti orkesterissa ensin vuoteen 1900 ja uudestaan 1910–1911.

Voigt toimi Jean Sibeliuksen puhtaaksikirjoittajana, ja on arveltu, että hänen jäämistöstään löytyisi arvoituksellisen kahdeksannen sinfonian nuotteja. Helsingin Sanomissa aiheesta julkaistun artikkelin johdosta jäämistön haltuunsa saaneen henkilön pojantytär ryhtyi tutkimaan aineistoa, mutta nuotteja ei löytynyt, sen sijaan löytyi kiinnostavia kirjeitä, jotka Sibelius on kirjoittanut Voigtille.

## Lähteet
Mohamed Amsif

**Mohamed Amsif** (s. 7. helmikuuta 1989 Düsseldorf, Saksa) on marokkolainen jalkapalloilija. Maalivahtina pelaava Amsif edustaa Marokon pääsarjassa pelaavaa IR Tangeria.

## Seurajoukkueura
Amsif jalkapalloilun kotikaupunkinsa paikallisessa seurassa TuRU Düsseldorfissa vuonna 1995. Kuuden vuoden jälkeen Amsif vaihtoi seuraa DSV Lierenfeldiin, jossa hän pelasi kahden kauden verran. Amsif edusti vielä vuosina 2003–2005 Wuppertaler SV:tä, kunnes päätyi Schalken junioreihin vuonna 2005.

Kaudella 2008–2009 Amsif pelasi ensimmäiset ottelunsa aikuisten tasolla Regionalligan sarjassa Schalken kakkosjoukkueessa. Hän oli myös kirjoilla joukkueen edustuksessa, mutta pelasi kaksi kautta kakkosjoukkueessa, 

### Augsburg
Amsif siirtyi kahden vuoden sopimuksella 2. Bundesliigassa pelanneeseen FC Augsburgiin. Hän pelasi avausottelunsa sarjan neljännellä kierroksella kotiottelussa VfL Osnabrückia vastaan, joka päättyi tasan 2–2. Augsburg nousi lopulta kauden päätteeksi Bundesliigaan tultuaan 2. Bundesliigassa toiseksi. Amsif pelasi kauden aikana kaksi ottelua.

Kaudella 2011–2012 Amsif pelasi ensimmäisen Bundesliigaottelunsa 6. marraskuuta 2011 Bayern Münchenia vastaan. Ottelu päättyi lopulta 1–2 tappioon.

## Maajoukkueura
Amsif edusti junioritasolla Saksan nuorten maajoukkueita vuosina 2006–2010. Hän pelasi yhden ottelun Saksan alle 18- ja 20-vuotiaiden maajoukkueessa, sekä kuusi ottelua Saksan alle 20-vuotiaiden maajoukkueessa.

### Marokko
Aikuisten tasolla Amsif on edustanut Marokkoa. Hän pelasi ensimmäisen maaottelunsa 13. marraskuuta 2011 Kamerunia vastaan LG cupissa. Ottelu päättyi tasan 1–1, mutta Kamerun voitti ottelun lopulta rangaistuspotkukilpailussa. Amsif valittiin myös Marokon joukkueeseen vuoden 2012 Afrikan-mestaruuskisoihin, jossa hän pelasi yhden ottelun Nigeriä vastaan. Marokon kisat päättyivät alkulohkoon. Amsif valittiin myöhemmin heinä-elokuussa pelattaviin jalkapallon Olympiaturnaukseen, jossa hän toimi Marokon ykkösvahtina.

## Lähteet

## Aiheesta muualla
* Weltfussball 
* National Football Teams
Itrakonatsoli

**Itrakonatsoli** (C35H38Cl2N8O4) on triatsolijohdannaisiin kuuluva sienitautien hoitoon käytettävä lääkeaine.

## Vaikutusmekanismi
Itrakonatsoli estää sienten kasvua vaikuttamalla sytokromi P450-välitteisen ergosterolin synteesiin estävästi. Tämä vaikutustapa on tyypillinen kaikille triatsolirakenteen sisältäville sienilääkkeille. Itrakonatsolin lisäksi myös sen päämetaboliitti hydroksi-itrakonatsoli, jonka triatsolonisivuketju on hydroksyloitunut, on aktiivinen. Itrakonatsoli tehoaa muun muassa *Candida*-, *Aspergillus*-, *Cryptococcus*-, *Blastomyces*-, *Coccidioides*- ja *Histoplasma*-sukujen sienien ja homeiden aiheuttamien iho-, kynsi- ja limakalvoinfektioihin.

Itrakonatsoli on hyvin rasvaliukoinen ja liukenee erittäin niukasti veteen. Lääkeaineen imeytymisen kannalta on tärkeää, että mahan nesteet ovat riittävän happamia. Tämän vuoksi syöminen edistää itrakonatsolin imeytymistä, koska syöminen lisää mahahapon tuotantoa.

## Sivuvaikutukset
Sivuvaikutuksina itrakonatsolilääkitys aiheuttaa tyypillisimmin mahakipua ja huonovointisuutta. Tämän lisäksi voi esiintyä allergisia iho-oireita, kuumetta ja maksan aminotransferaasien pitoisuuksien kohoamista. Itrakonatsoli on CYP3A4-entsyymin voimakas inhibiittori, mikä aiheuttaa kyseisen entsyymin kautta metaboloituvien lääkeaineiden aineenvaihdunnan hidastumista. Tämän seurauksena niiden teho ja myrkyllisyys voi kasvaa huomattavasti.

## Synteesi
Itrakonatsolin synteesi on monivaiheinen. Lähtöaineena käytetään 2,4-diklooriasetofenonia, glyseriiniä ja triatsolia. Synteesin välivaiheena muodostuva raseeminen isomeerien seos erotetaan kromatografiaa käyttämällä.

## Lähteet
Iitin Pyrintö

**Iitin Pyrintö** on iittiläinen urheiluseura, joka on perustettu vuonna 1909. Seuran lajijaostot ovat hiihtosuunnistus, jääkiekko, lentopallo, naisvoimistelu, pesäpallo ja yleisurheilu. Alaosastoja ovat Etelä-Iitin Tenho, Kymentaan Kisa, Kymikunnan Voimistelijat, Lyöttilän Luja, Maakansan Nopsa, Mankalan Vire, Pohjois-Iitin Kiri ja Saarasten Sampo.

## Lähteet
Hyatt (1928)

**Hyatt** oli Chilen laivaston Serrano-luokan hävittäjä toisessa maailmansodassa.

## Valmistus

Alus tilattiin 1927 John I. Thornycroft and Companylta Woolstonista Britanniasta, missä köli laskettiin 23. syyskuuta. Alus laskettiin vesille 21. heinäkuuta 1928 kumminaan kontra-amiraali Desiderio Cubillosin puoliso Margarita L. de Cubillos ja valmistui 15. huhtikuuta 1929. Alus otettiin Chilen laivaston palvelukseen ensimmäisenä päällikkönään Gastón Kulczewski.

## Palvelus
*Hyatt* lähti 15. huhtikuuta Portsmouthista kotimatkalle *[[Riquelme (1928)|Riquelmen]]* kanssa. Alukset poikkesivat Las Palmasissa, Pernambucossa, Montevideossa, Punta Arenasissa, Puerto Buenossa, Puerto Grapplerissa ja San Antoniossa, missä Chilen presidentti, laivastoministeri sekä laivaston komentajisto nousivat alukseen. Alus jatkoi matkaansa Valparaísoon, mihin se saapui 2. kesäkuuta 1929.

Alus poistettiin palveluksesta 31. elokuuta 1962 ja alusluettelosta 30. tammikuuta 1953. Alus on romutettu.

## Lähteet
*
*

### Viitteet
Bergenhjelm

**Bergenhjelm** oli Ruotsin ritarihuoneeseen introdusoitu aatelissuku numero 794 ja vapaaherrallinen suku numero 154 tai 103. Suku on lähtöisin Länsi-Götanmaalta.

Suku sammui mieslinjalta vuonna 1704.

Genealogi Gabriel Anrepin mukaan suku on kotoisin Norjasta ja muutti ensin Länsi-Götanmaalle ja sitten Itä-Götanmaalle, missä Nils Svensson syntyi 1600-luvulla Kuddbyn pitäjässä. Nils Svensson (1600–1669) toimi Uppsalan pormestarina vuonna 1650. Hänen poikansa kanslianeuvos Göran Berg toimi valtakunnankanslian aktuaarina ja aateloitiin vuonna 1719.

Hänen veljensä valtiosihteeri Johan Berg (1629–1704) toimi mm. lähettiläänä Venäjällä vuonna 1699. Hänet aateloitiin vuonna 1668 ja introdusoitiin numerolla 794. Hänet korotettiin vapaaherraksi vuonna 1694 ja introdusoitiin numerolla 103. Hän oli naimisissa arkkipiispa Laurentius Stigzeliuksen ja Christina Burean tyttären Catharina Stigzelia Lilljemarckin kanssa.

## Lähteet
*

### Viitteet
Takako Fuji

**Takako Fuji** (, s. 1972, Tokio) on japanilainen naisnäyttelijä. Hänet tunnetaan muun muassa *[[Kauna]]*-elokuvista (*The Grudge*), joissa hän esittää Kayako Saekia. Hän on esiintynyt myös televisiossa ja toiminut ääninäyttelijänä.

## Lähteet
Paini kesäolympialaisissa 1912 – kreikkalais-roomalaisen painin yli 82,5 kg

**Kreikkalais-roomalaisen painin sarjaan yli 82,5 kg [[Kesäolympialaiset 1912|Tukholman olympiakisoissa 1912]]** osallistui 17 painijaa yhdeksästä maasta. Kilpailusta putosi kahden tappion jälkeen. Kilpailut käytiin 7. - 14. heinäkuuta.

## 1.kierros

## 2.kierros

## 3.kierros

## 4.kierros

## 5.kierros

## 6.kierros

Koska em. ottelun jälkeen jäi kilpailuun vain kolme painijaa, nämä pääsivät mitaliotteluihin.

## Mitaliottelut

## Lopullinen järjestys

## Lähteet

* Tulokset puolaksi
Norfolk Southern Railway

**Norfolk Southern Railway**  on yhdysvaltalainen rautatieyhtiö, jonka omistaa Norfolk Southern Corporation. Yhtiön päämaja sijaitsee Norfolkissa Virginiassa. Yhtiöllä on 34&nbsp;600 kilometriä rautatietä 22 Yhdysvaltain itäisessä osavaltiossa, Washington DC:ssä ja Ontarion provinssissa Kanadassa. Yleisin rautatiellä kuljetettu tuote on hiili Indianan, Kentuckyn, Pennsylvanian, Tennesseen, Virginian ja Länsi-Virginian kaivoksilta. Lisäksi NS:llä on laaja konttiliikenneverkko itäisessä Pohjois-Amerikassa.

Vuonna 1990 Southern Railway nimettiin Norfolk Southern Railwayksi ja Norfolk and Western Railway yhdistettiin tähän. Yhtiö kasvoi vuonna 1999, kun puolet Conrailista yhdistettiin yhtiöön.

## Lähteet

## Aiheesta muualla
Jeremy Vuolo

**Jeremy Joseph Vuolo** (s. 5. syyskuuta 1987 Downingtown, Pennsylvania, Yhdysvallat) on entinen yhdysvaltalainen jalkapalloilija, pelipaikaltaan maalivahti, nykyään baptistipappi ja tositelevisiotähti *19 Kids and Counting* -sarjan spin-off-sarjassa *Counting On.* Hänen vanhempansa ovat Chuck ja Diana Vuolo ja hänen sukujuuristaan neljäsosa on italialaisia hänen isänisänsä vuoksi. Vuololla on sisko Valerie ja veli Charlie. Vuolo meni naimisiin Jinger Duggarin kanssa vuonna 2016. He saivat esikoistyttären Felicity Nicolen (s. 2018) ja toisen tyttären Evangeline Jon (s. 2020).

Vuolo ja hänen vaimonsa ovat aktiivisesti mukana Vuolon äidin perustamassa SWAN4kids-järjestössä. Järjestö tarjoaa musiikin opetusta niille lapsille, joiden vanhemmat ovat vankilassa. Ideana on luoda toivoa heihin ja lisätä heidän hyvinvointiaan.

Vuolo pelasi muun muassa New York Red Bullsin riveissä. Vuolo allekirjoitti sopimuksen Red Bullsin kanssa tammikuussa 2012. Vuolo saapui vuoden 2011 tammikuussa testijaksolle Ouluun ja ansaitsi esityksillään sopimuksen joukkueeseen. Tätä ennen hän oli pelannut Yhdysvaltojen yliopistosarjoissa, joissa hänet valittiin kauden 2009 parhaaksi maalivahdiksi. 

## Lähteet
Justin Lin

**Justin Lin** (s. 1973) on taiwanilainen elokuvaohjaaja, tuottaja ja käsikirjoittaja. Hän on ohjannut Fast & Furious -elokuvasarjaa ja tuottanut sen yhden jakson *[[Fast & Furious 5]]*. Hän ohjasi vuonna 2016 julkaistun *[[Star Trek Beyond]]* -elokuvan.

Hänen on määrä ohjata *[[Apple|Apple Original Filmsin]]* *[[The Man From Rio]]* elokuva, jonka pääosaa tulee näyttelemään Sydney Sweeney.

## Lähteet

## Aiheesta muualla
Videla (1928)

**Videla** oli Chilen laivaston Serrano-luokan hävittäjä toisessa maailmansodassa.

## Valmistus

Alus tilattiin 1927 John I. Thornycroft and Companyltä Woolstonista, missä köli laskettiin 25. tammikuuta. Alus laskettiin vesille 16. lokakuuta kumminaan Elvira Plaza de Goñi ja valmistui 26. heinäkuuta 1929. Alus otettiin palvelukseen ensimmäisenä päällikkönään Enrique Errázuriz.

## Palvelus
Alus lähti 9. elokuuta Southamptonista Chileen. Alus vieraili matkalla Weymouthissa, Las Palmasissa, Santa Cruzissa, San Vicentessä, Pernambucossa, Montevideossa, Punta Arenasissa, Puerto Buenossa, Grapplerissa ja Talcahuanossa, jonne se saapui 28. syyskuuta. Alus jatkoi San Antonion kautta Valparaisoon, jonne se saapui 1. lokakuuta.

Alus poistettiin palveluksesta 21. kesäkuuta 1957 ja 12. helmikuuta 1958 alusluettelosta. Alus on romutettu.

## Lähteet
*
*

### Viitteet
Serrano (1928)

**Serrano** oli Chilen laivaston Serrano-luokan hävittäjä toisessa maailmansodassa.

## Valmistus

Alus tilattiin 1927 John I. Thornycroft and Companyltä Woolstonista, missä köli laskettiin 21. kesäkuuta. Alus laskettiin vesille 25. tammikuuta 1928 kumminaan Chilen Lontoon-suurlähettilään Antonio Huneeus Ganan puoliso Magdalena Valdés de Hunneus ja valmistui 18. joulukuuta.

## Palvelus
*Serrano* lähti 3. tammikuuta 1929 Southamptonista Valparaísoon ensimmäisenä päällikkönään Victor Contreras. Matkalla alus vieraili Portlandissa, Las Palmasissa, Pernambucossa, Montevideossa ja Punta Arenasissa. Puerto Buenoon se saapui 13. helmikuuta ja jatkoi sieltä matkaansa Puerto Edénin ja San Antonion kautta Valparaísoon, mihin se saapui 22. helmikuuta.

Alus modernisoitiin 1950-luvun puolivälissä saattajaksi, mutta suurimmat muutokset olivat yhdysvaltalaisen tutkan asentaminen sekä maston muuttaminen kolmijalkaiseksi. Lisäksi polttoainesäiliöitä suurennettiin ja asennettiin kaikuluotain. Aseistusta lisättiin neljään 20 millimetrin ilmatorjuntatykkiin.

Alus poistettiin palveluksesta 18. joulukuuta 1962 ja alusluettelosta 29. syyskuuta 1966. Alus myytiin 17. heinäkuuta 1967 romutettavaksi Agencias Metalúrgicas S.A.C:lle.

## Lähteet
*
*

### Viitteet
Amerikanbandoggi

**Amerikanbandoggi** (*American Bandogge*) on yhdysvaltalainen koirarotu.

## Ulkonäkö
Amerikanbandoggi on rakenteeltaan voimakas ja sillä on suhteellisen suuri pää. Jalat ovat vahvat ja kuono on neliömäinen. Karva on lyhyttä ja voi olla väriltään mikä tahansa. Rotu painaa 54–64 kg ja sen säkäkorkeus on 66–73 cm.

## Luonne ja käyttäytyminen
Amerikanbandoggi on luonteeltaan uskollinen ja puolustaa sitkeästi omistajaansa. Se on hyvin älykäs ja järkähtämätön, kun se päättää tehdä jotain. Rotu osoittaa suurta rohkeutta ja pelottomuutta, mutta samalla ystävällisyyttä ja rauhallisuutta.

## Alkuperä
Vuonna 1969 eläinlääkäri John Swinford alkoi risteyttää keskenään amerikanpitbullterrierejä ja mastiffeja, tarkoituksenaan luoda amerikanpitbullterrierin kookas versio koiratappeluita varten. Hän kutsui näin syntyneitä koiria bandogeiksi, joka oli alun perin erään sukupuuttoon kuolleen englantilaisen vahtikoirarodun nimi. Swinfordin kuoltua uudet kasvattajat jatkoivat hänen työtään ja käyttivät jalostukseen napolinmastiffia ja englantilaista mastiffia. Napolinmastiffi periytti taistelukoiralta vaadittua luonnetta, mutta samalla myös lonkkavikaa. Mastiffilta ei periytynyt kyseistä ongelmaa, mutta sen luonne oli vastaavasti joidenkin kasvattajien mielestä liian säyseä. Täten jalostusohjelmassa päätettiin käyttää molempia rotuja: ensin risteytettiin napolinmastiffi ja englantilainen mastiffi keskenään, ja sen jälkeen niiden jälkeläisiä pitbullterriereiden kanssa.

Amerikanbandoggi on harvinainen kaikkialla, jopa siellä missä sitä esiintyy yleisimmin eli Yhdysvaltojen koillisosassa.

## Lähteet
*http://www.sathy.fi/bd.php
### Viitteet
Herra Huu (täsmennyssivu)

**Herra Huu** voi viitata seuraaviin:
* Herra Huu, Hannu Mäkelän luoma kuvitteellinen hahmo
* *[[Herra Huu (kirja)|Herra Huu]]*, Hannu Mäkelän kirja vuodelta 1973 ja sen aloittama kirjasarja
* *[[Herra Huu – jestapa jepulis, penikat sipuliks]]*, Jaakko Talaskiven elokuva vuodelta 1973
* *[[Jestapa jepulis, Herra Huun ihmeelliset seikkailut]], elokuvan soundtrack-albumi
* *Herra Huu*, tšekkoslovakialainen piirrossarja vuodelta 1990
* Räppäri [[Huge L]]:n taiteilijanimi albumilla *Ei toivottuja lastenlauluja''
Lallukka

**Lallukka ** on suomalainen sukunimi. Tunnettuja Lallukkoja:

* Juha Lallukka (s. 1979), maastohiihtäjä
* Juha Lallukka (s. 1980), jalkapalloilija
* Juho Lallukka (1852–1913), liikemies, kauppaneuvos, mesenaatti, poliitikko ja kansanedustaja (Vanhasuomalainen puolue)
* Kyösti Lallukka (1944–2010), poliitikko (Liberaalinen kansanpuolue)
* Mikko Lallukka (1929–2003), everstiluutnantti ja Kuopion keskuslentoaseman päällikkö 1968–1993
* Piia Kotikumpu, o.s. Lallukka (s. 1985), jääkiekkoilija

Muuta:
* Lallukan taiteilijakoti on kuva-, näyttämö- ja säveltaiteilijoille tarkoitettu asuin- ja ateljeerakennus Helsingin Etu-Töölössä
Lentopallon miesten SM-sarjakausi 1982–1983

**Lentopallon miesten mestaruussarjassa** kaudella 1982–1983 pelattiin kymmenen joukkueen runkosarja, josta kuusi parasta selvisi mitalisarjaan ja loput neljä alempaan jatkosarjaan taistelemaan sarjapaikastaan. Mestaruuden voitti Loimu -79 Turku, jolla nimellä Raision Loimu pääsarjassa esiintyi. *Varsinainen* Raision Loimu pelasi ykkössarjassa ja osallistui mestaruussarjakarsintaan jääden pisteen (käytännössä yhden voiton) päähän noususta.

## Miesten SM-sarja

### Runkosarja

### Ylempi jatkosarja
Jatkosarjaan annettiin lähtöpisteitä runkosarjan sijoituksen perusteella 6-4-3-2-1-0

### Mitaliottelut

#### Välierät

#### Loppuottelut

#### Pronssiottelut

### Alempi jatkosarja
Jatkosarjaan annettiin lähtöpisteitä runkosarjan sijoituksen perusteella 3-2-1-0

Sarjasta putosivat Seinäjoen Maila-Jussit ja Karhulan Veikot. Tilalle nousivat Jyväskylän Kiri ja Lauritsalan Kisa

### Karsintasarja
Nousukarsintasarjaan annettiin 1-sarjan lohkovoittajille 1 lähtöpiste.

## Lähteet

* Suomen Lentopalloliitto: Miesten SM-taulukot 1957-2009
* Siukonen-Ahola: Urheilun vuosikirja 5 1983, Oy Scandia kirjat Ab ()
* Rauno Liimatainen: Suuri Lentopalloteos II, sivu 298 ()
UK Areena

**UK Areena** on kaksi kaukaloa käsittävä harjoitusjäähalli Lappeenrannan kisapuistossa.

## Historia
Idea yksityisestä harjoitusjäähallin rakentamisesta syntyi jääaikapulan seurauksena. Ajatus sai vauhtia syksyllä 2007 Saimaan Pallo ry:n perustaessa jäähallityöryhmän. Alkuvuodesta 2008 perustettiin Lappeenrannan Harrastus- ja nuorisojäähalli Oy. Kyseinen yhtiö käynnisti helmikuussa 2008 kaavamuutoksen Kisapuiston alueelle. Kaavamuutos vahvistettiin Lappeenrannan kaupunginvaltuustossa 12.1.2009. Jäähallin rakennustyö tilattiin YIT:ltä ja rakentaminen aloitettiin joulukuun 2009 lopulla. Hallin avajaiset vietettiin lokakuun alussa 2010.

## Lähteet
Whiplash (videopeli)

**Whiplash** on Crystal Dynamicsin kehittämä ja Eidos Interactiven julkaisema 3D-tasohyppelypeli PlayStation 2:lle ja Xboxille. Peli julkaistiin Euroopassa vuonna 2004. Pelin sankarit ovat pitkähäntäkärppä, Spanx ja kani Redmond, joka toimii pelissä aseena/työkaluna. Koko pelin ajan he joutuvat työskentelemään yhdessä, koska ovat ketjulla kiinni toisissaan.

## Tavoitteet

Pelin päämäärä on paeta laboratoriosta, jossa ihmiset tekevät eläimillä testejä, mutta pelissä on myös kaksi muutakin tavoitetta:

1) Vapauttaa muut eläimet käyttämällä päähahmojen ketjua hyväkseen. Vapautetut eläimet saattavat auttaa Spanxia ja Redmondia hyökkäämällä ihmisten kimppuun.

2) Vahingoittaa ja tuhota laitteita mahdollisimman paljon, jotta yhtiöltä loppuisivat rahat ja eläinkokeet lopetettaisiin.

## Pelattavuus

Vaikka Redmond ja Spanx ovat ketjutettu toisiinsa kiinni, pelatavuus on samanlaista kuin muissakin tasohyppelypeleissä. Pelaaja ohjaa vain Spanxiä ja Redmond toimii aseena tai työkaluna. Spanxillä on tyypilliset tasohyppelykyvyt, kun taas Redmond on testien seurauksena rikkoutumaton ja hänellä voi piestä vartijoita, tunkea koneeseen, sekä käyttää koukkuna. Redmondin voi sytyttää tuleen, jäädyttää tai hänestä voi tulla radioaktiivinen. Yksi ainutlaatuinen asia pelissä on, että läpi kenttien hyvin monet laitteet ja esineet voivat rikkoa, ja siitä saa rahaa. Rahalla voi avata erikoisuuksia. Pieksemällä ihmisiä läpi kenttien, he pudottavat ruokaa, mikä nostaa Spanxin terveyttä tai Redmondin raivoa.

## Vastaanotto

* GameRankings - 69.92 (36 arvostelua)
* GameSpot - 66/10 (32 arvostelua)
* Gamespy - 2/5
* IGN - 7.0/10
* MetaCritic - 66/100 (32 arvostelua)

## Lähteet

## Muut lähteet

* Crystal Dynamicsin kotisivut
* Whiplash MobyGamesissa
Kruunupyyn rautatieasema

**Kruunupyyn rautatieasema** () on rautatieliikennepaikka Pohjanmaan radalla. Se sijaitsee Kruunupyyn kunnassa kirkonkylän tuntumassa. Asema palveli aikoinaan niin kruunupyyläisiä, teerijärveläisiä kuin kaustisilaisia. Kuitenkin sotien jälkeen tehdyt uudet maantielinjaukset johdettiin rannikon sijaan Kokkolan ja Pännäisten suuntiin, jäi aseman merkitys melko vähäiseksi. Se alennettiin pysäkiksi jo 1953 ja henkilöliikenne lakkautettiin 1983. Asemarakennus on säilynyt hyväkuntoisena alkuperäisasussaan. Nykyisin liikennepaikka toimii lähinnä junakohtauspaikkana.

## Lähteet

* Radan varrella – Suomen rautatieliikennepaikat, Iltanen Jussi, s. 148, kolmas painos, Karttakeskus 2011
LoLa Monroe

**Fershgenet Melaku** (s. 23. lokakuuta 1986), taiteilijanimeltään **LoLa Monroe**, on yhdysvaltalainen hip hop -artisti, malli ja näyttelijä.Hänen taiteilijanimensä tulee Marilyn Monroen nimestä.Hänen esikuviaan ovat muun muassa Jay-Z, 50 Cent, Lil Wayne, 2Pac, Eminem, Lil’ Kim, Trina, Lauryn Hill ja Foxy Brown.

## Diskografia
### Mixtapet
* *Boss Bitch’s World* (2009)
* *The Lola Monroe Chronicles: The Art of Motivation* (2009)
* *Untouchables* (mukana Lil Boosie) (2009)
* *Batteries Not Included* (2010)
* *The Crown Ain’t Safe* (2011)

## Elokuvat
* Before I Self Destruct (2009)
* Crazy Like a Fox (2010)
* Video Girl (2010)

## Lähteet
Juudaksenkorva

**Juudaksenkorva** (*Auricularia auricula-judae*) on puun rungolla kasvava lahottajasieni.

## Ulkonäkö ja koko
Juudaksenkorvan itiöemät ovat halkaisijaltaan 2–15 cm, muodoltaan epäsymmetrisiä, usein korvaa muistuttavia. Malto on läpikuultavan kumi- tai hyytelömäistä.

## Levinneisyys
Juudaksenkorvia tavataan Euroopassa ja Pohjois-Amerikassa sekä Aasiassa.

## Käyttö
Juudaksenkorvaa ja sen sukulaislajeja käytetään aasialaisessa ruoanlaitossa, enemmän rakenteen ja värin kuin maun takia. Ne kuivataan ja leikataan suikaleiksi, jotka sekoitetaan keittoon tai salaattiin. Koska lahottajasienien kasvattaminen on helpompaa kuin mykoritsasienien, juudaksenkorvia kasvatetaan myyntiin tukkien ja puulastusäkkien pinnalla satojatuhansia tonneja vuodessa. *Auricaria*-suvun sieniä käytetään myös kiinalaisessa lääketieteessä, ja niiden mahdollista käyttöä syöpälääkkeenä tutkitaan.

## Galleria

File:RNK001 Pecurke.jpg
File:XN Auricularia auricula-judae 405.jpg
File:Judasoor.jpg
File:Auricularia auricula-judae JPG.jpg
File:Auricularia auricula-judae 10.jpg
File:Auricularia auricula-judae 11.jpg


## Lähteet
Orella (1928)

**Orella** oli Chilen laivaston Serrano-luokan hävittäjä toisessa maailmansodassa.

## Valmistus

Alus tilattiin 1927 John I. Thornycroft and Companyltä Woolstonista, missä köli laskettiin 21. kesäkuuta. Alus laskettiin vesille 8. maaliskuuta 1928 kumminaan kontra-amiraali Enrique Costa Pellón puoliso Clara C. de Costa Pelló ja valmistui 18. joulukuuta.

## Palvelus
*Orella* lähti 3. tammikuuta 1929 Southamptonista Valparaísoon, jonne se saapui 22. helmikuuta. Matkalla alus vieraili Portlandissa, Las Palmasissa, Pernambucossa, Montevideossa ja Punta Arenasissa, jonne se saapui 13. helmikuuta varustettavaksi. Puerto Arenasista alus matkasi Puerto Buenon, Puerto Edénin ja San Antonion kautta määränpäähänsä.

Alus modernisoitiin 1950-luvun puolivälissä saattajaksi, mutta suurimmat muutokset olivat yhdysvaltalaisen tutkan asentaminen sekä maston muuttaminen kolmijalkaiseksi. Lisäksi polttoainesäiliöitä oli suurennettiin ja kaikuluotain asennettiin. Aseistusta lisättiin neljään 20 millimetrin ilmatorjuntatykkiin.

Alus poistettiin palveluksesta 18. joulukuuta 1962 ja alusluettelosta 29. syyskuuta 1966. Alus myytiin romutettavaksi 17. heinäkuuta 1967 Agencias Metalurgicas S.A.C.:lle.

## Lähteet
*
*

### Viitteet
Riquelme (1928)

**Riquelme** oli Chilen laivaston Serrano-luokan hävittäjä toisessa maailmansodassa.

## Valmistus

Alus tilattiin 1927 John I. Thornycroft and Companyltä Woolstonista, missä köli laskettiin 18. heinäkuuta. Alus laskettiin vesille 21. toukokuuta 1928 kumminaan Chilen Lontoon laivastoattasean puoliso María L. de von Schroeders ja valmistui 15. huhtikuuta 1929. Alus otettiin Chilen laivaston palvelukseen ensimmäisenä päällikkönään Vicente Merino.

## Palvelus
*Riquelme* lähti 16. toukokuuta Portsmouthista kotimatkalle *[[Hyatt (1928)|Hyattin]]* kanssa ja vieraili matkalla Las Palmasissa, Pernambucossa, Montevideossa, Punta Arenasissa, Puerto Buenossa, Grapplerissa ja San Antoniossa, missä Chilen presidentti, laivasto ministeri ja laivaston johto nousivat alukselle. Alukset jatkoivat matkaansa Valparaísoon, jonne ne saapuivat 2. kesäkuuta.

Alus modernisoitiin 1950-luvun puolivälissä saattajaksi, mutta suurimmat muutokset olivat yhdysvaltalaisen tutkan asentaminen ja maston muuttaminen kolmijalkaiseksi. Lisäksi aluksen polttoainesäiliöitä suurennettiin ja sille asennettiin kaikuluotain. Aseistusta lisättiin neljään 20 millimetrin ilmatorjuntatykkiin.

Alus poistettiin palveluksesta 31. elokuuta 1962 ja alusluettelosta 30. tammikuuta 1963. Alus on romutettu.

## Lähteet
*
*

### Viitteet
Almirante Lynch -luokka (1912)

**Almirante Lynch -luokka** oli toisessa maailmansodassa palvellut Chilen laivaston hävittäjäluokka, johon kuului kuusi alusta. Alukset tilattiin 1911 J. Samuel White and Companyltä Cowesista. Britannian kuninkaallinen laivasto pakko-otti elokuussa 1914 omaan laivastoonsa neljä luokan aluksista, jotka muodostivat Faulknor-luokan. Kolme aluksista selvisi sodasta ja Chile sai lunastaa ne toukokuussa 1920. Luokan alukset poikkesivat sodan aikana tehtyjen muutosten vuoksi runsaasti kahdesta Chilessä olleesta aluksesta ja ne luokiteltiin uudelleen Almirante Williams -luokaksi. Sotapalvelus oli kuluttanut kuitenkin palautettuja aluksia pahoin. Ne poistettiinkin palveluksesta jo 1930-luvulla ja alukset romutettiin 1933-1937.

## Alukset

## Lähteet
*
*

### Viitteet
Fenyyliasetoni

**Fenyyliasetoni** on ketoni ja siitä käytetään joskus nimiä fenyyli-2-propanoni tai bentsyylimetyyliketoni tai metyylibentsyyliketoni. 

## Fenyyliasetonin valmistus ja käyttö
Fenylasetonia voidaan valmistaa monella tapaa. Esimerkiksi bentseenin ja klooriasetonin välisellä Friedel–Crafts-alkyloinnilla.

Muita tapoja valmistaa yhdistettä ovat fenyylietikkahapon ketonisointi 400–500&nbsp;°C lämpötilassa ceriumoksidin toimiessa katalyyttinä, fenyylipropyleenioksidin zeoliittikatalysoitu toisiintuminen ja 2-fenyylipropanolin hapetus.

Yhdistettä käytetään muun muassa lääkeaineiden. kuten prenylamiinin, synteesissä.

## Lähteet
Umm-Salal SC

**Umm-Salal Sport Club** () on qatarilainen jalkapalloseura, joka perustettiin vuonna 1979. Tuolloin se tunnettiin nimellä **Al-Tadamun Club**. Joukkue on saavuttanut muun muassa Emir of Qatar Cup mestaruuden vuonna 2008. Umm-Salal on pelannut myös kerran Aasian Mestarien liigassa kaudella 2009, jolloin se eteni puolivälieriin saakka.

Joukkueen kotistadion on Al-Gharafa Stadion, joka sijaitsee Dohassa.

## Saavutukset
*Qatarin 1. divisioonan mestaruus: 1998, 2000, 2006
*Emir of Qatar Cup: 2008
*Sheikh Jassem Cup: 2009

## Joukkue 2011–2012

## Entisiä pelaajia
*  Fábio César Montezine (2006–2010)
*  Sabri Lamouchi (2007–2008)
*  Gabri (2010–2011)

## Valmentajia
*  Lakhdar Belloumi (2003)
*  Abdelhak Ben Chikha (2005–2006)
*  Laurent Banide (11/2007-11/2008)
*  Gérard Gili (2008–2010, 11/2011-2012, 10-12/2013)
*  Henk ten Cate (2010–2/2011)
*  Bertrand Marchand (2012-3/2013)
*  Alain Perrin (3-10/2013)

## Aiheesta muualla
* Virallinen kotisivu  ja
Balls Out

**Balls Out** on yhdysvaltalaisen glam metal -yhtyeen Steel Pantherin kolmas pitkäsoitto.

## Kappaleet
Albumin kappalelista julkaistiin 26. elokuuta 2011.

### Japanin bonuskappaleet

## Arviot
* Metacritic: 68/100
* Allmusic: 
* Rockstar Weekly: 

## Lähteet
Bergenskjöld

**Bergenskjöld** on Ruotsin ritarihuoneeseen kirjoitettu aatelissuku numero 1943. Maisteri Andreas Laurentii Edzbergius opiskeli Leipzigin yliopistossa ja toimi kotiin palattuaan kuningas Kaarle X Kustaan hovisaarnaajana 1658. Myösänen poikansa, maisteri Zacharias Andreae Esberg Nericius (1666–1708) pääsi työskentelemään valtakunnan mahtihenkilöiden tuntumaan, sillä hän toimi kreivi Bengt Oxenstiernan saarnaajana ja leskikuningatar Hedvig Eleonooran hovisaarnaajana. Lopulta hänestä tuli Wexiön piispa. Hän oli myös avioliittonsa kautta liittynyt vaikutusvaltaiseen Benzelstierna-sukuun, sillä hänen vaimonsa isä oli Erik Benzelius vanhempi. Hänen kaksi poikaansa aateloitiin vuonna 1751 nimellä Bergenskjöld. Heistä Erik (1699–1769) oli Notaari Salan hopeakaivoksilla ja vuorikollegion asessori sekä vuodesta 1755 vuorineuvos. Toinen veli Carl Henrik (1700–1743) auskultoi Svean hovioikeudessa, minkä jälkeen hän toimi Salan pormestarina, valtionpankin asessorina, hovioikeuden  neuvoksena ja valtiopäiväedustajana. Hänen vaimonsa oli ruukinomistaja Michael Hisingerin tytär. Kuninkaallinen kamariherra Zacharias Bergenskjöld (1743–1798) seurasi kuningas Kustaa III:tta tämän ulkomaanmatkalla ja toimi myöhemmin Konstantinopolissa komissiosihteerinä.

## Lähteet
*

### Viitteet
Georges Brassens

**Georges Brassens** (22. lokakuuta 1921 – 29. lokakuuta 1981) oli ranskalainen laulaja-lauluntekijä ja runoilija. Brassensia pidetään yhtenä ranskalaisen chansonin kolmesta suuresta B:stä: Brel, Brassens ja Barbara. Häntä pidetään yhtenä parhaista Ranskan toisen maailmansodan jälkeisen ajan runoilijoista, ja vuonna 1967 hän sai ranskalaisen kirjallisuuspalkinnon Grand Prix de poésie de l'Académie françaisen, joka myönnetään ranskankieliselle runoilijalle hänen tuotannostaan.


Brassens TNP 1966.jpg|Georges Brassens, 1966.
Georges Brassens (1964) by Erling Mandelmann - 3.jpg|Georges Brassens, 1964


## Lähteet

## Aiheesta muualla
Sam Liebkind

**Sam Liebkind** (s. 27. lokakuuta 1983 Helsinki) on suomalainen jääkiekkovalmentaja, joka toimii Itävallan Erste Bank Eishockey Ligan EC Graz 99ersin maalivahtivalmentajana.

## Ura
Liebkind toimi jo 19-vuotiaana Suomi-sarjajoukkue Heinolan Kiekon maalivahtivalmentajana kaudella 2002–2003. Kaudella 2004–2005 hän hoiti vain 21-vuotiaana samaa virkaa Pelicansin SM-liigajoukkueessa. Vuodet 2005–2007 Liebkind toimi Espoo Bluesin B-nuorten valmennuksessa; kaudella 2005–2006 hän oli joukkueen apuvalmentaja ja kaudella 2006–2007 maalivahtivalmentaja. Jälkimmäinen kausi päättyi Bluesilla SM-pronssiin.

Vuodet 2007–2011 Liebkind toimi Norjan GET-liigan Stavanger Oilersin maalivahtivalmentajana. Hän toimi ensimmäisen kautensa 2007–2008 päätteeksi myös Aasian liigassa japanilaisjoukkue Oji Eaglesin maalivahtivalmentaja ja voitti sen päätteeksi mestaruuden. Kausi 2009–2010 päättyi Liebkindillä Stavangerissa Norjanmestaruuteen ja kausi 2010–2011 hopeaan.

Liebkind on toiminut myös Norjan A-maajoukkueen maalivahtivalmentajana Vancouverin olympiakisoissa 2010 sekä MM-kilpailuissa vuosina 2009 ja 2010. Kaudeksi 2011–2012 hän siirtyi itävaltalaisen EC Graz 99ersin maalivahtivalmentajaksi.

Liebkind siirtyi EC Graz 99ersin riveistä Itävallan Pääkaupunkiin, Vienna Capitalsin valmennustiimiin kaudelle 2012–2013. Vienna Capitals teki seurahistoriaa voittamalla Erste Bank Eishockey Ligan ennakkosuosikki seuran Redbull Salzburgin puolivälierissä ja eteni aina  Erste Bank Eishockey Ligan finaaleihin ensimmäistä kertaa 2005 jälkeen. UPC Vienna Capitals voitti Erste Bank Eishockey Ligan runkosarjan sekä hopeaa kaudella 2012–2013.

Kaudella 2015-2016 Liebkind siirtyi Saksan DEL-2 -liigaan Löwen Frankfurtin riveihin maalivahtivalmentajana. Joukkue voitti Saksan DEL-2 -mestaruuden kaudella 2016-2017. 

Liebkind toimii myös apuvalmentajana Japanin U18-maajoukkueessa, jonka mukana joukkue voitti historiallisen mestaruuden ja nousi toiseksi korkeimmalle kansainvälisen jääkiekkoliiton sarjatasolle (Division 1A), jossa Liebkind edelleen on aktiivinen.

## Lähteet
Grand Prix de poésie de l’Académie française

**Grand Prix de Poésie de l'Académie française** on ranskalainen kirjallisuuspalkinto, joka on myönnetty vuodesta 1957 ranskankieliselle runoilijalle hänen tuotannostaan.

## Palkitut
Lähde:

* 1957 – André Berry
* 1958 – Mme Gérard d'Houville
* 1959 – Tristan Klingsor
* 1960 – Philippe Chabaneix 
* 1961 – Patrice de la Tour du Pin
* 1962 – Marie Noël
* 1963 – Pierre Emmanuel
* 1964 – André Salmon
* 1965 – ei myönnetty
* 1966 – Pierre Jean Jouve
* 1967 – Georges Brassens
* 1968 – Alain Bosquet ja Jean Lebrau
* 1969 – Robert Sabatier
* 1970 – Jean Follain
* 1971 – Louis Brauquier
* 1972 – Jean Tardieu
* 1973 – André Frénaud
* 1974 – Philippe Soupault
* 1975 – Gabriel Audisio
* 1976 – Eugène Guillevic
* 1977 – Jean Tardieu, Robert Mallet, Marie-Jeanne Durry
* 1978 – Charles Le Quintrec
* 1979 – André Pieyre de Mandiargues
* 1980 – Maurice Fombeure
* 1981 – Yves Bonnefoy
* 1982 – Jean Loisy
* 1983 – Jean Grosjean
* 1984 – Francis Ponge
* 1985 – Philippe Roberts-Jones
* 1986 – Paul de Roux, Janine Cantarel, Maurice de Meure, Jean-Frédéric Munsch, &nbsp;&nbsp;&nbsp;&nbsp;&nbsp;&nbsp;Philippe de Rothschild, Henri Thomas, Philippe Chaunac-Lanzac, Vitalis Cros
* 1987 – René Tavernier
* 1988 – Jean-Claude Renard, Paule Laborie, Hassam Wachill

* 1989 – Claude-Michel Cluny, Odette Rebillard
* 1990 – André du Bouchet
* 1991 – Jean Orizet
* 1992 – Philippe Jaccottet
* 1993 – Georges Saint-Clair
* 1994 – Marc Alyn
* 1995 – Pierre Béarn
* 1996 – Claude Vigée
* 1997 – Jacques Réda
* 1998 – René Depestre
* 1999 – Jean-Pierre Lemaire
* 2000 – Philippe Delaveau
* 2001 – Guy Goffette
* 2002 – Alain Duault
* 2003 – Alain Veinstein
* 2004 – Michel Deguy
* 2005 – Robert Marteau
* 2006 – Jacques Darras
* 2007 – William Cliff
* 2008 – Gérard Macé
* 2009 – Vénus Khoury-Ghata
* 2010 – Jacques Dupin
* 2011 – Franck Venaille
* 2012 – Jean-Claude Pirotte
* 2013 – Mathieu Bénézet
* 2014 – Dominique Fourcade
* 2015 – Philippe Beck
* 2016 – Bernard Noël
* 2017 – Anthony Phelps
* 2018 – Christian Prigent
* 2019 – Pierre Oster
* 2020 – Michel Orcel
* 2021 – Claude Royet-Journoud

## Lähteet
Kärkipotku

**Kärkipotkuksi** kutsutaan erityistä potkutekniikkaa, jossa jalkapallo saatetaan liikkeelle jalkaterän kärjellä. "Kärkkäri" on erityisen tehokas, sillä se voidaan suorittaa suorasta juoksusta, eikä maalivahdille jää aikaa reagoida. Tekniikkaa pidetään yleisesti haastavana. Brasilialainen jalkapalloilija Ronaldo pystyi huipputasolla viimeistelemään useita maaleja kärkkärillä.

## Lähteet
Pyöräilyn Suomen-mestaruuskilpailut 1908

**Pyöräilyn Suomen-mestaruuskilpailut 1908** kilpailtiin jälleen kahdeksan vuoden tauon jälkeen vuonna 1908. Tampereen Pyrintöä edustanut Arvi Salmi voitti kaksi matkaa kolmesta, joka riitti mestaruuteen. Lyhimmän matkan voitti Viipurin Reippaan Arvi Mustonen. 

## Miesten yleismestaruus
Parhaat tulokset:







## Lähteet
* 31.08.1908 Savon Sanomat no 97
* Fokus Urheilu 2
Lundqvist

**Lundqvist**, **Lundkvist** tai **Lundquist** on muun muassa seuraavien henkilöiden sukunimi:

* Artur Lundkvist (1906–1991), ruotsalainen kirjailija ja kirjallisuuskriitikko
* Ben Lundqvist (s. 1943), ahvenanmaalainen laivanvarustaja ja yritysjohtaja, merenkulkuneuvos
* Christian Lundqvist, ruotsalainen The Poodles-yhtyeen rumpali
* Erik Lundqvist (1908–1963), ruotsalainen keihäänheittäjä ja olympiavoittaja
* Hanna Lundkvist (s. 2002), ruotsalainen jalkapalloilija
* Harald Lundqvist, ruotsalainen puuseppä, Lundia-puuhyllyjärjstelmän keksijä
* Henrik Lundqvist (s. 1982), ruotsalainen jääkiekkomaalivahti
* Jarl Lundqvist (1895–1965), suomalainen jääkärikenraaliluutnantti, Suomen ilmavoimien komentaja ja puolustusvoimien komentaja
* Joakim Lundqvist (s. 1967), ruotsalainen pastori, evankelista ja kirjailija
* Joel Lundqvist (s. 1982), ruotsalainen jääkiekkoilija
* Karl Alfred Lundqvist (1858–1923), suomalainen kirjailija
* Karl-Gerhard Lundkvist (s. 1934), ruotsalainen rocklaulaja
* Kurt Lundquist (1925–2011), ruotsalainen pikajuoksija
* Lars Lundkvist (1928–2012), ruotsalainen runoilija ja opettaja
* Linus Lundqvist (s. 1999), ruotsalainen autourheilija
* Maria Lundqvist (s. 1963), ruotsalainen näyttelijä
* Marianne Lundquist (1931–2020), ruotsalainen uimari
* Mathias Lundqvist (1853–1926), ahvenanmaalainen merikapteeni, laivanvarustaja ja merenkulkuneuvos
* Nils Lundkvist (s. 2000), ruotsalainen jääkiekkoilija
* Per Lundqvist (s. 1951), ruotsalainen jääkiekkoilija
* Reguel Lundqvist (1879–1955), suomalainen virkamies
* Stig Lundqvist (1924–2007), ahvenanmaalainen laivanvarustaja ja merenkulkuneuvos, Mathias Lundqvistin pojanpoika
* Svante Lundkvist (1919–1991), ruotsalainen poliitikko
* Thor-Björn Lundqvist (s. 1941), suomalainen jalkapalloilija
* Torbjörn Lundquist (1920–2000), ruotsalainen säveltäjä
* Ulf Lundkvist (s. 1952), ruotsalainen sarjakuvantekijä ja pilapiirtäjä.

## Katso myös

* Lundqvistin liiketalo, vuonna 1900 valmistunut liiketalo Helsingin keskustassa
Meidän talo

**Meidän talo** oli A-lehtien julkaisema aikakauslehti rakentamisesta ja remontoimisesta kiinnostuneille. Meidän talon jutuista lukija sai asiantuntevia vinkkejä ja ohjeita sekä ammattitaitoisesti kuratoituja materiaali- ja tuotesuosituksia. Lehden lukijamäärä Kansallisen Mediatutkimuksen KMT2020 mukaan oli 92 000. Lehti ilmestyi 12 kertaa vuodessa. Viimeinen numero ilmestyi marraskuussa 2024.

## Lähteet

## Aiheesta muualla
*Meilläkotona.fi/meidän-talo
Grönlund

**Grönlund** on muun muassa seuraavien henkilöiden sukunimi:

* Anders Grönlund (s. 1989), ruotsalainen jääkiekkoilija
* Annukka Grönlund (s. 1941), suomalainen kuvataiteilija
* Axel Grönlund (1864–1918), suomalainen juristi, pormestari ja valtiopäivämies
* Ernst Grönlund (1902–1968), suomalainen jalkapalloilija ja jääpalloilija
* Greta Grönlund (1887–1974), suomalainen suomalainen pukuompelun opettaja, Ammattienedistämislaitoksen osastonjohtaja ja oppikirjojen tekijä
* Henrietta Grönlund, suomalainen kirkkososiologi ja kaupunkiteologian professori
* Ida Grönlund, suomalainen stand up -koomikko
* Jarmo Grönlund (s. 1948), suomalainen jääkiekkoilija
* Juulia Grönlund (s. 1997), suomalainen jalkapalloilija
* Karl Eugen Grönlund (1831–1881), suomalainen oppikoulun lehtori ja kirjailija
* Lasse Grönlund (s. 1939), suomalainen meloja
* Liinu Grönlund (s. 1984), suomalainen kuvataiteilija ja elokuvantekijä
* Lyyli Grönlund (1905–1978), neuvostoliitonsuomalainen toimittaja, kirjailija ja suomentaja 
* Mi Grönlund (s. 1972), suomalainen näyttelijä
* Niklas Grönlund (s. 2002), suomalainen jääkiekkopuolustaja
* Timo Grönlund (1954–2022), suomalainen meloja
* Timo Juhani Grönlund (s. 1987), suomalais-bolivialainen maastohiihtäjä
* Tommi Grönlund (s. 1969), suomalainen jalkapalloilija

Grönlund on myös seuraavien henkilöiden aiempi sukunimi:
* Mauno Rainto (1887–1952), suomalainen teollisuusneuvos, Grönlund vuoteen 1906
Bergenstråhle

**Bergenstråhle** on Ruotsin ritarihuoneeseen kirjoitettu aatelissuku numero 1693 ja vapaaherrallinen suku numero 371 ja 400. Suku on lähtöisin Jönköpingistä, jossa Nils Jonsson (k. 1670) oli raatimiehenä. Hänen poikansa Gabriel Wetterberg (1665–1729) oli Carlströmin ruukin omistaja ja hänet aateloitiin 1719 nimellä Bergenstråhle. Samalla kertaa aatelisarvon saivat hänen vaimonsa Agneta Flinkin pojat tämän edellisestä avioliitosta. Heistä Johan Rudman, aateloituna Bergenstråhle (1689–1761), toimi hovioikeuden asessorina ja Lorentz Rudman, aateloituna Bergenstråhle (1694–1760), oli Jönköpingin rykmentin kapteeni. Kenraalimajuri Gustaf Bergebstråhle (1771–1829) korotettiin vapaaherraksi vuonna 1829 ja eversti, Jönköpingin läänin maaherra Claës Gabriel Bergenstråhle (s. 1787) korotettiin vapaaherraksi vuonna 1855. Suomen ritarihuoneeseen nimellä Bergenstråle suvun kirjoitti Carl Johan Rudman sekä Per Rudman.

## Suvun tunnettuja jäseniä

* August Bergenstråhle (1829–1901), everstiluutnantti ja valtiopäivämies.

## Lähteet
*

### Viitteet
Janne Törmänen

**Janne Törmänen** (s. 29. tammikuuta 1989 Kauniainen) on uransa lopettanut suomalainen jalkapalloilija, joka edusti suurimman osan urastaan Grankulla IFK:ta. Hän oli pelipaikaltaan keskikenttäpelaaja, joka pelasi keskikentän pohjalla tai oikealla laidalla.

Törmäsen kasvattajaseura on Grankulla IFK, mutta hän vietti suurimman osan juniorivuosistaan Helsingin Jalkapalloklubissa. Hän palasi vuonna 2008 takaisin kasvattajaseuraansa, mutta vain vuoden päästä hän siirtyi takaisin Klubi 04:ään. Onnistuneen kauden päätteeksi Törmänen teki sopimuksen Veikkausliigassa pelanneen FC Lahden kanssa. Debyyttinsä pääsarjatasolla hän teki 17. huhtikuuta 2010 ottelussa FF Jaroa vastaan. Kaudeksi 2011 hän palasi GrIFK:n riveihin.

Törmänen on edustanut Suomen poikamaajoukkueita jokaisessa ikäluokassa vuosina 2004–2008. Maaotteluita hän on pelannut yhteensä 46 kappaletta, joka oikeuttaa jaettuun yhdenteentoista sijaan eniten poikamaaotteluita pelanneiden listalla.

Törmänen on pelannut Futsal-liigaa Liikunnan Riemussa.

## Lähteet
Markus Kronholm

**Markus Kronholm** (s. 2. huhtikuuta 1991 Pietarsaari) on suomalainen jalkapalloilija, joka edustaa Kakkosessa pelaavaa Jakobstads Bollklubbia. Hän on pelipaikaltaan keskikenttäpelaaja.

Kronholm on FF Jaron kasvatti. Ensimmäisen kerran hän pelasi FF Jaron edustusjoukkueessa 20. helmikuuta 2009 Liigacupin ottelussa FC Honkaa vastaan. Veikkausliigassa hän debytoi 17. huhtikuuta 2010 vierasottelussa FC Lahtea vastaan. Yhden Kakkosessa pelatun JBK-kauden jälkeen Kronholm palasi sarjatasoa ylemmäs Jaroon.

Kaikiaan Markus Kronholm on pelannut kausien 2010–2014 aikana Veikkausligaa Jaron riveissä 128 ottelua ja tehnyt niissä viisi maalia. Hän oli mukana lokakuussa 2024 Jaron varmistaessa nousun Veikkausliigaan kaudeksi 2025.

## Lähteet

## Aiheesta muualla
*Kronholmin pelaajakortti Soccerwayn sivulla